ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Οκτωβρίου 1991 που τροποποιεί την έβδομη απόφαση του Συμβουλίου 85/355/ΕΟΚ για την ισοδυναμία των επιτόπιων ελέγχων των σποροπαραγωγικών καλλιεργειών, οι οποίοι διενεργούνται σε τρίτες χώρες, και την έβδομη απόφαση του Συμβουλίου 85/356/ΕΟΚ για την ισοδυναμία των σπόρων που παράγονται σε τρίτες χώρες (91/554/ΕΟΚ) Η ΕΠΙΤΡΟΠΗ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας. την οδηγία 66/401/ΕΟΚ της 14ης Ιουνίου 1966 περί εμπορίας σπόρων χορτονομής (1), όπως τροποποιήθηκε τελευταία από την οδηγία 90/654/ΕΟΚ (2), την έβδομη απόφαση 85/356/ΕΟΚ του Συμβουλίου της 27ης Ιουνίου 1985 για την ισοδυναμία των επιτόπιων ελέγχων των σποροπαραγωγικών καλλιεργειών, οι οποίοι διενεργούνται σε τρίτες χώρες (3), όπως τροποποιήθηκε τελευταία από την οδηγία 90/654/ΕΟΚ, και ιδίως το άρθρο 2, την έβδομη απόφαση 85/356/ΕΟΚ του Συμβουλίου της 27ης Ιουνίου 1985 για την ισοδυναμία των σπόρων που παράγονται σε τρίτες χώρες (4), όπως τροποποιήθηκε τελευταία από την οδηγία 90/654/ΕΟΚ, και ιδίως το άρθρο 4, Εκτιμώντας: ότι στην απόφαση 85/355/ΕΟΚ καθορίζοταν από το Συμβούλιο ότι οι επιτόπιοι έλεγχοι που διενεργούνται σε ορισμένες τρίτες χώρες σχετικά με τις σποροπαραγωγικές καλλιέργειες ορισμένων ειδών τηρούν τους όρους που προσδιορίζονται από τις κοινοτικές οδηγίες G ότι στην απόφαση 85/356/ΕΟΚ καθοριζόταν από το Συμβούλιο ότι οι σπόροι ορισμένων ειδών που παράγονται σε ορισμένες τρίτες χώρες είναι ισοδύναμοι προς αντίστοιχους σπόρους που παράγονται στην Κοινότητα G ότι για ορισμένα είδη τα ως άνω καλύπτουν και τη Νέα Ζηλανδία G ότι μια εξέταση των κανόνων που ισχύουν στη Νέα Ζηλανδία και του τρόπου εφαρμογή τους έδειξε ότι, σε σχέση με το φακέλιο, οι επιβαλλόμενοι επιτόπιοι έλεγχοι πληρούν τους όρους που προσδιορίζονται στο παράρτημα I της οδηγίας 66/401/ΕΟΚ και ότι οι όροι οι οποίοι ισχύουν για τους σπόρους που συγκομίζονται και ελέγχονται σ' αυτήν παρέχουν τις ίδιες εγγυήσεις σε ό,τι αφορά τα χαρακτηριστικά, την ταυτότητα, την εξέταση, τη σήμανση και τον έλεγχο των σπόρων με τους όρους που εφαρμόζονται για τέτοιους σπόρους οι οποίοι συγκομίζονται και ελέγχονται στην Κοινότητα G ότι η ισχύουσα ισοδυναμία για τη Νέα Ζηλανδία θα πρέπει κατά συνέπεια να ανανεωθεί αναλόγως G ότι τα μέτρα που προβλέπονται στην παρούσα απόφαση είναι σύμφωνα προς τη γνώμη της Μόνιμης Επιτροπής Σπόρων και Πολλαπλασιαστικού Υλικού για τη Γεωργία, τη Φυτοκομία και τη Δασοκομία, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στον πίνακα του μέρους I σημείο 2 του παραρτήματος της απόφασης 85/355/ΕΟΚ, το είδος «Phacelia tanacetifolia Benth» προστίθεται μετά το είδος «Medicago sativa» στη στήλη 3 του λήμματος που αφορά τη Νέα Ζηλανδία. Άρθρο 2 Στον πίνακα του μέρους I σημείο 2 του παραρτήματος της απόφασης 85/356/ΕΟΚ, το είδος «Phacelia tanacetifolia Benth» προστίθεται μετά το είδος «Medicago sativa» στη στήλη 3 του λήμματος που αφορά τη Νέα Ζηλανδία. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 7 Οκτωβρίου 1991.

[Source: multi_eurlex | Tokens: 2654]